**Տ Ե Ղ Ե Կ Ա Տ Վ ՈՒ Թ Յ ՈՒ Ն**

**Ֆրանսիայի Հանրապետության կառավարության աջակցությամբ իրականացվող «Վեդու ջրամբարի և ոռոգման համակարգի կառուցման ծրագիր» վարկային համաձայնագրի վերաբերյալ**

**Վարկային համաձայնագրի անվանումը՝** Ֆրանսիայի Հանրապետության կառավարությանաջակցությամբ իրականացվող «Վեդու ջրամբարի կառուցման և ոռոգման ծրագիր»

**Վարկային համաձայնագրի ստորագրման ամսաթիվ**՝ 26.01.2016թ.

**Վարկային համաձայնագրի ուժի մեջ մտնելու ամսաթիվ՝** 12.05.2016թ.

**Վարկային համաձայնագրով նախատեսված գումարը՝** 75 մլն եվրո

**Վարկային համաձայնագրով նախատեսված տոկոսադրույքի չափը –** յուրաքանչյուր մասհանման հայտում նշվում է տոկոսադրույքը՝ 0.25%-ից ոչ պակաս և 6.25%-ից ոչ ավելի

**Վարկի փակման (աշխատանքների կատարման վերջնաժամկետը) ամսաթիվը՝** 31.07.2023թ.

**Վարկային համաձայնագրով նախատեսված վարկի մարման սկիզբը և ավարտը՝**

2022-2035թթ.

**Ըստ համաձայնագրի տրամադրված վարկային ծրագրի անվանումը՝** «Զարգացման ֆրանսիական գործակալության աջակցությամբ իրականացվող Վեդու ջրամբարի և ոռոգման համակարգի կառուցման ծրագիր` N°CAM 1002 01 Y»

**Ծրագրի նպատակը՝** Վեդիի ջրամբարի/պատվարի և օժանդակ կառուցվածքների, ջրառ հանգույցների, ջրի փոխադրող և ոռոգման համակարգի, ինչպես նաև ջրամբարից ոռոգման ենթակա հողատարածքների ոռոգման ներտնտեսային ցանցի կառուցում։

**Ակնկալվող արդյունքները՝** Վեդի և Խոսրով գետերի վրա ջրառի ջրաթափ կառույցը և ջրի փոխադրող համակարգի կառուցում՝ 10,6 կմ, ոռոգման համակարգի կառուցում՝   
36,2 կմ, ոռոգման ներտնտեսային ցանցի վերանորոգում՝ 60 կմ և ջրամաբարի պատվարների կառուցում՝ 85 մ և 17մ**։**

**Ծրագրի շրջանակներում կատարված աշխատանքները և վճարումները`**

*Աղյուսակ 1 - 2*

**Ծրագրի ընթացիկ իրավիճակը՝**

Ծրագիրը մեկնարկել է 2017թ. մարտին։

Վեդու պատվարի և օժանդակ կառուցվածքների նախագծում և կառուցում, որը ներառում է` Վեդի ջրամբարի երկու պատվարների (85մ և 17մ), ցեմենտացիոն վարագույրի, վարարային ջրհեռի և ոռոգման ջրանցքի (կուլվերտ և ջրառ./ջրհեռ. հանգույցներ) նախագծման և կառուցման աշխատանքները։

Աշխատանքների մեկնարկից մինչև 2021թ. դեկտեմբերի 30-ն իրականացվել են.

- Կուլվերտի բետոնային աշխատանքների 90,2 %-ը,

- Վարարային ջրհեռի բետոնային աշխատանքների 90,9 %-ը,

- Հորատման և ցեմենտացիոն աշխատանքների 97,0 %-ը,

- Բետոնային սալի և հարթեցնող բետոնի տեղադրման 98,0 %-ը,

- Հիմնական պատվարի մարմնի կառուցման 63 %-ը,

- Փոքր պատվարի մարմնի կառուցման 45,6 %-ը։

Շինարարական աշխատանքները նախատեսվում է ավարտել 2022 թվականին։

* **Վեդի և Խոսրով գետերի վրա ջրընդունիչ հանգույցների ու ջրի փոխադրման համակարգի** նախագծում և կառուցում, որը ներառում է  Վեդի և Խոսրով գետերի վրա դիմհարային ջրթափի, ձկնուղու, տղմազտարանի, ջրընդունիչ հանգույցի, ինչպես նաև ընդհանուր 10,5 կմ երկարությամբ ջրի փոխադրման համակարգի (Վեդի և Խոսրով գետերի ազատ հոսքը ջրամբար տեղափոխելու նպատակով) նախագծման և կառուցման աշխատանքները։ Ամբողջությամբ ավարտված են Վեդի և Խոսրով գետերի վրա ջրընդունիչ  հանգույցների և ջրի փոխադրող համակարգի շինարարական աշխատանքներն ու ճնշումային փորձարկումները։ 2021 թվականի մայիսի 3-ից 5-ը իրականացվել են  համակարգի շահագործման փորձարկումները՝ 5 մ3 ջրաքանակի պայմաններում։
* **Ոռոգման համակարգի կառուցում։**  Վեդի ջրամբարի ոռոգման ջրանցքից (կուլվերտի ջրհեռ) սկսվող և ընդհանուր շուրջ 36,2 կմ երկարությամբ համակարգի կառուցում, որի նպատակն է ոռոգման ջուրը  հասցնել Վեդի ջրամբարի իշխման տակ գտնվող ավելի քան 3220 հա ոռոգելի հողատարածքների ջրթող ավազաններին։ Շինարարական աշխատանքներն ամբողջությամբ ավարտվել են 2018 թվականին՝  ներառյալ փորձարկումները։
* **Ներտնտեսային ոռոգման ցանցի վերակառուցման մանրամասն նախագիծ և շինարարություն։**  Ծրագրի իրականացման շրջանակներում մշակվել են Վեդի ջրամբարի իշխման տակ գտնվող և Վեդի գետից ինքնահոս սնվող ընդհանուր 4000 հա հողատարածքների ոռոգման ներտնտեսային ցանցի վերակառուցման մանրամասն նախագծերը։ Փորձնական տարածքներում (շուրջ 1200 հա) ոռոգման ներտնտեսային ցանցի նախագծային փաստաթղթերի լրամշակման և նոր նախագծանախահաշվային փաստաթղթերի մշակման նպատակով ծառայությունների մատուցման պայմանագրի առաջադրանքի պայմանները ներկայացվել են Զարգացման ֆրանսիական գործակալությանը (AFD): Զարգացման ֆրանսիական գործակալության կողմից առաջադրանքի պայմանների հաստատման դեպքում նախագծային կազմակերպության հետ կկնքվի համապատասխան պայմանագիր։

Ոռոգման ներտնտեսային ցանցի կառուցման նախագծանախահաշվային փաստաթղթերի լրամշակումը նախատեսվում է ավարտել 2022թ․ երկրորդ եռամսյակում, իսկ շինարարական աշխատանքները՝ 2023թ․ հուլիսին։

Ծրագիրն իրականացվում է Հայաստանի տարածքային զարգացման հիմնադրամի կողմից։